|  |  |
| --- | --- |
|  |  |
| Määrus | nr 28 |
| Majandus- ja infotehnoloogiaministri 19. juuli 2023. a määruse nr 48 „Tööalase konkurentsivõime toetamine“ muutmine |  |

Määrus kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Majandus- ja infotehnoloogiaministri 19. juuli 2023. a määruses nr 48 „Tööalase konkurentsivõime toetamine“ tehakse järgmised muudatused:

**1)** paragrahvi 2 lõikes 3 asendatakse tekstiosa „punktis 1“ tekstiosaga „punktides 1, 6 või 7“;

**2)** paragrahvi 4 lõike 1 punkt 3 sõnastatakse järgmiselt:

„3) tegevusi, mille eesmärk on suurendada mittetöötavate rändetaustaga inimeste, eelkõige pererändega saabunud uussisserändajate ja rahvusvahelise kaitse saajate ning romade tööalast konkurentsivõimet ning toetada nende tööle saamist ja tööl püsimist, pakkudes tegevusi ka nende perekonnaliikmetele;“;

**3)** paragrahvi 4 lõiget 1 täiendatakse punktidega 6 ja 7 järgmises sõnastuses:

„6) tegevusi, mille eesmärk on sotsiaalse innovatsiooni kaudu parandada tervisepiiranguga inimeste tööle saamise ja tööl püsimise võimalusi;

7) lisa- ja jätkutegevusi, mis võimaldavad jätkata uue projektina tegevusi, mille eesmärk on suurendada mittetöötavate 16–29-aastaste noorte tööalast konkurentsivõimet ning nad tööle aidata või haridussüsteemi lõimida, suunates tegevusi ka nende tugivõrgustikule.“;

**4)** paragrahvi 4 lõikes 4 asendatakse tekstiosa „punktis 1“ tekstiosaga „punktides 1 ja 7“;

**5)** paragrahvi 4 täiendatakse lõigetega 41–45 järgmises sõnastuses:

„(41) Lõike 1 punktis 6 nimetatud tervisepiiranguga inimene on käesoleva määruse tähenduses isik, kelle tervislik seisund või puue takistab tööle saamist või tööl püsimist.

(42) Lõike 1 punktis 3 nimetatud rändetaustaga inimene on isik, kes viibib Eestis välismaalaste seaduse § 30914 või elamisloa või elamisõiguse alusel, välja arvatud pikaajalise elaniku elamisloa või alalise elamisõiguse alusel.

(43) Lõike 1 punktis 3 nimetatud pererändega saabunud uussisserändaja on isik, kes viibib Eestis välismaalaste seaduse §-s 137 või 150 sätestatud alusel antud tähtajalise elamisloaga või välismaalasele rahvusvahelise kaitse andmise seaduse §-s 46 või 59 sätestatud alusel antud tähtajalise elamisloaga või Euroopa Liidu kodaniku seaduse § 18 alusel antud tähtajalise elamisõigusega, ning selline isik on vähem kui viis aastat Eestis seaduslikult elanud.

(44) Lõike 1 punktides 2, 3 ja 6 nimetatud tegevuste sihtrühma kuulumise tõendamiseks küsib toetuse saaja sihtrühma liikmelt selle kohta kirjalikku taasesitamist võimaldavas vormis kinnitust, et ta vastab vastavas punktis sätestatud tegevuse sihtrühma tingimustele.

(45) Käesoleva määruse mõistes on lõike 1 punktis 6 nimetatud sotsiaalne innovatsioon ühiskondlikele probleemidele ja väljakutsetele uudsete, õiglaste ja kestlike lahenduste leidmine läbi tegevuste, millega luuakse pikaajalisi muutusi, mis muudavad ühiskonna ja kogukonna toimimise tõhusamaks ning parandavad inimeste heaolu. Sotsiaalse innovatsiooni kriteeriumid on sätestatud lisas 5.“;

**6)** paragrahvi 4 täiendatakse lõikega 7 järgmises sõnastuses:

„(7) Kui lõike 1 punktis 7 nimetatud sihtrühma kuulujatele pakutakse ennetustegevusi, peavad nimetatud tegevused olema läbinud terviseministri 14. veebruari 2024. a määruse nr 8 „Tervise Arengu Instituudi põhimäärus“ § 9 punkti 9 alusel sama määruse § 7 punktis 8 toodud tegevuste planeerimiseks ja elluviimiseks loodud ennetuse teadusnõukogu hindamise ja nende eesmärgiks peab olema ära hoida haridussüsteemist väljalangemist või toetada haridusteele või tööturule jõudmist.“;

**7)** paragrahvi 5 täiendatakse lõikega 21 järgmises sõnastuses:

„(21) Paragrahvi 4 lõike 1 punktis 4 nimetatud tegevuse elluviimiseks vajalikud kulud on abikõlblikud lisas 7 nimetatud standardiseeritud ühikuhinna alusel.“;

**8)** paragrahvi 5 lõiget 5 täiendatakse pärast tekstiosa „ühikuhinna,“ tekstiosaga „standardiseeritud ühikuhinna,“;

**9)** paragrahvi 5 lõiget 20 täiendatakse pärast sõna „eurot“ tekstiosaga „, välja arvatud § 4 lõike 1 punktis 6 sätestatud tegevuse puhul“;

**10)** paragrahvi 5 lõiget 22 täiendatakse pärast tekstiosa „1–4“ tekstiosaga „ja 7“;

**11)** paragrahvi 5 täiendatakse lõigetega 24–28 järgmises sõnastuses:

„(24) Paragrahvi 4 lõike 1 punktis 6 sätestatud tegevuses osalejal, kes asub õppima või tööle projektis osalemise ajal, on õigus jätkata osalemist projektis abikõlblikkuse perioodi lõpuni.

(25) Paragrahvi 4 lõike 1 punktis 6 nimetatud tegevuse elluviimiseks tegevusvahendite ja ruumide ligipääsetavaks ja kasutatavaks kohandamise kulud kokku võivad moodustada kuni 15 protsenti projekti taotletavast abikõlblike kulude eelarvest.

(26) Paragrahvi § 4 lõike 1 punktis 6 nimetatud tegevuse sihtrühmani jõudmiseks, sihtrühma vajaduste väljaselgitamiseks või toetamiseks vajalike metoodikate arendamise kulu kokku võib moodustada kuni kümme protsenti projekti taotletavast abikõlblike kulude eelarvest.

(27) Paragrahvi § 4 lõike 1 punktis 6 sätestatud tegevuse tulemuste ja mõju hindamiseks vajalike uuringute ja analüüside kulu kokku võib moodustada kuni viis protsenti projekti taotletavast abikõlblike kulude eelarvest.

(28) Kui taotleja koos partneritega viib samaaegselt ellu § 4 lõike 1 punktides 1 ja 7 nimetatud tegevusi, võib samale isikule teenust osutada ühes projektis korraga.“;

**12)** paragrahvi 6 lõikes 2 asendatakse tekstiosa „punktis 1 nimetatud tegevuse“ tekstiosaga „punktides 1 ja 6 nimetatud tegevuste“;

**13)** paragrahvi 7 lõiget 3 täiendatakse pärast tekstiosa „48 kuud“ tekstiosaga „, punktis 4 sätestatud tegevuse puhul kuni 18 kuud ning punktis 7 sätestatud tegevuse puhul kuni 24 kuud“;

**14)** paragrahvi 8 täiendatakse lõikega 11 järgmises sõnastuses:

„(11) Paragrahvi 4 lõike 1 punktides 4, 6 ja 7 sätestatud tegevuste puhul on toetuse minimaalne summa projekti kohta 100 000 eurot.“;

**15)** paragrahvi 8 lõike 2 punktis 2 asendatakse tekstiosa „2–4“ tekstiosaga „2, 3 ja 7“;

**16)** paragrahvi 8 lõiget 2 täiendatakse punktiga 21 järgmises sõnastuses:

„21) paragrahvi 4 lõike 1 punktis 4 nimetatud tegevuse puhul 200 000 eurot projekti kohta;“;

**17)** paragrahvi 8 lõike 2 punktis 3 asendatakse tekstiosa „punktis 5 nimetatud tegevuse“ tekstiosaga „punktides 5 ja 6 nimetatud tegevuste“;

**18)** paragrahvi 10 lõikes 11 asendatakse tekstiosa „punktis 1 nimetatud tegevuse“ tekstiosaga „punktides 1 ja 7 nimetatud tegevuste“;

**19)** paragrahvi 10 täiendatakse lõikega 12 järgmises sõnastuses:

„(12) Paragrahvi 4 lõike 1 punktis 6 nimetatud tegevuse puhul võib taotleja olla mittetulundusühing või sihtasutus, mille tegevusala või põhikirjas nimetatud eesmärk on tervisehäiretega või puudega või erivajadustega inimeste esindamine, nende toimetuleku toetamine või neile määruse alusel toetavate tegevuste või teenuste pakkumine.“;

**20)** paragrahvi 10 lõikes 3 asendatakse tekstiosa „punktis 1 nimetatud tegevuse“ tekstiosaga „punktides 1 ja 7 nimetatud tegevuste“;

**21)** paragrahvi 10 täiendatakse lõikega 41 järgmises sõnastuses:

„(41) Paragrahvi 4 lõike 1 punktis 7 nimetatud tegevuse puhul peab taotleja olema saanud varem toetust käesoleva määruse alusel § 4 lõike 1 punktis 1 nimetatud tegevuseks või olnud partner § 4 lõike 1 punktis 1 nimetatud tegevuse elluviimisel.“;

**22)** paragrahvi 10 lõikes 5 asendatakse tekstiosa „2–5“ tekstiosaga „2, 3 ja 5“;

**23)** paragrahvi 10 täiendatakse lõikega 6 järgmises sõnastuses:

„(6) Paragrahvi 4 lõike 1 punktis 4 nimetatud tegevuse elluviimiseks on samal taotlejal võimalik saada ühes taotlusvoorus toetust ühel korral.“;

**24)** paragrahvi 12 lõike 1 punktis 4 asendatakse tekstiosa „punktis 1 nimetatud tegevuse“ tekstiosaga „punktides 1, 6 ja 7 nimetatud tegevuste“;

**25)** paragrahvi 12 lõiget 1 täiendatakse punktidega 6 ja 7 järgmises sõnastuses:

„6) paragrahvi 4 lõike 1 punktis 6 nimetatud tegevuse puhul on taotlusele lisatud taotleja täidetud lisa 5 ja taotleja kehtiv põhikiri, kui see ei ole kättesaadav asjakohasest registrist;

7) paragrahvi 4 lõike 1 punktis 7 nimetatud tegevuse puhul on taotlusele lisatud taotleja täidetud lisa 10.“;

**26)** paragrahvi 12 täiendatakse lõikega 11 järgmises sõnastuses:

„(11) Lisaks lõikes 1 nimetatule peab § 4 lõike 1 punktis 4 nimetatud tegevuse puhul taotlus sisaldama järgmisi andmeid:

1) kavandatud projektis osalejate arv;

2) taotleja täidetud lisa 9;

3) kooskõlas lisas 7 määratud standardiseeritud ühikuhinnaga projekti kogumaksumuse arvestus.“;

**27)** paragrahvi 16 täiendatakse lõigetega 41 ja 42 järgmises sõnastuses:

„(41) Rakendusüksus tunnistab § 4 lõike 1 punktis 6 nimetatud tegevuse elluviimiseks esitatud taotluse nõuetele vastavaks, kui see vastab lõikele 3 ning eksperdid on hinnanud lisa 6 kohasel vormil taotluse vastavaks kõigile lisas 5 sätestatud kriteeriumidele.

(42) Rakendusüksus tunnistab § 4 lõike 1 punktis 7 nimetatud tegevuse elluviimiseks esitatud taotluse nõuetele vastavaks, kui see vastab lõikele 3 ning Sotsiaalkindlustusamet on hinnanud lisa 11 kohasel vormil taotluse vastavaks kõigile lisas 10 sätestatud kriteeriumidele.“;

**28)** paragrahvi 16 lõige 5 sõnastatakse järgmiselt:

„(5) Sotsiaalkindlustusamet esitab § 4 lõike 1 punktis 1 nimetatud tegevuse hinnangu lisas 2 ja § 4 lõike 1 punktis 7 nimetatud tegevuse hinnangu lisas 10 nimetatud kriteeriumidele vastamise kohta kirjalikult rakendusüksusele kümne tööpäeva jooksul taotluse kättesaadavaks tegemisest Sotsiaalkindlustusametile.“;

**29)** paragrahvi 17 lõiget 4 täiendatakse teise lausega järgmises sõnastuses:

„Paragrahvi 4 lõike 1 punktis 4 nimetatud tegevust hindavad eksperdid, lähtudes lisast 8.“;

**30)** paragrahvi 17 täiendatakse lõikega 41 järgmises sõnastuses:

„(41) Paragrahvi 4 lõike 1 punktis 6 nimetatud tegevust hindavad eksperdid annavad hinded konsensuslikult, esitades digitaalselt allkirjastatud lisas 6 sätestatud vastavushindamise vormi rakendusüksusele 14 kalendripäeva jooksul projekti hindamiseks saamisest.“;

**31)** paragrahvi 17 täiendatakse lõigetega 101 ja 102 järgmises sõnastuses:

„(101) Paragrahvi 4 lõike 1 punktis 6 nimetatud tegevust hindavad eksperdid lõikes 1 nimetatud valikukriteeriumide kaupa skaalal 0–1, seejuures 1 vastab sõnale „jah“ ja 0 sõnale „ei“. Hinnang loetakse positiivseks, kui hindamisel antud koondhinne on vähemalt 5. Hindamise tulemus kajastatakse lisa 6 kohasel vormil ja edastatakse rakendusüksusele kümne tööpäeva jooksul projekti hindamiseks saamisest.

(102) Paragrahvi 4 lõike 1 punktis 7 nimetatud tegevust hindab Sotsiaalkindlustusamet lõikes 1 nimetatud valikukriteeriumide kaupa skaalal 0–1, seejuures 1 vastab sõnale „jah“ ja 0 sõnale „ei“. Hinnang loetakse positiivseks, kui hindamisel antud koondhinne on vähemalt 5. Hindamise tulemus kajastatakse lisa 11 kohasel vormil ja edastatakse kümne tööpäeva jooksul projekti hindamiseks saamisest.“;

**32)** paragrahvi 17 lõige 11 sõnastatakse järgmiselt:

„(11) Rakendusüksus annab § 4 lõike 1 punktides 1 ja 7 nimetatud tegevuste puhul taotlejale kuni kümme tööpäeva Sotsiaalkindlustusameti või § 4 lõike 1 punktis 6 nimetatud tegevuse puhul ekspertide küsimustele vastamiseks ja vajaduse korral taotluse muutmiseks ning edastab vastused ja muudetud taotluse ekspertidele või Sotsiaalkindlustusametile.“;

**33)** paragrahvi 18 lõiget 1 täiendatakse punktidega 4 ja 5 järgmises sõnastuses:

„4) paragrahvi 4 lõike 1 punktis 6 nimetatud tegevuse puhul on täidetud käesoleva määruse nõuded ja saadud § 17 lõike 101 kohaselt positiivne hinnang;

5) paragrahvi 4 lõike 1 punktis 7 nimetatud tegevuse puhul on täidetud käesoleva määruse nõuded ja saadud § 17 lõike 102 kohaselt positiivne hinnang.“;

**34)** paragrahvi 24 täiendatakse lõikega 11 järgmises sõnastuses:

„(11) Toetuse saaja esitab rakendusüksusele käesoleva määruse 4 lõike 1 punktis 4 nimetatud tegevuse aruanded projekti elluviimise kohta vastavalt lisas 7 sätestatule.“;

**35)** paragrahvi 25 täiendatakse lõikega 31 järgmises sõnastuses:

„(31) Paragrahvi 4 lõike 1 punktis 4 nimetatud tegevuse puhul esitab toetuse saaja makse saamiseks nõutud dokumendid ja tõendid vastavalt lisa 7 sätestatule.“;

**36)** paragrahvi 30 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) 2025. a oktoobris vastu võetud § 4 lõike 1 punkti 3 muudatust ning § 4 lõikeid 42–44 kohaldatakse tagasiulatuvalt alates 10. maist 2025.“;

**37)** määrust täiendatakse lisadega 5–11 (lisatud).

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas

kantsler

Lisa 5 Paragrahvi 4 lõike 1 punktis 6 nimetatud tegevuse elluviimise taotleja enesehindamise vorm

Lisa 6 Ekspertide paragrahv 4 lõike 1 punktis 6 nimetatud tegevuse hindamisleht

Lisa 7 55-aastase ja vanema isiku tööalase konkurentsivõime toetamiseks, tööle saamiseks ja tööl püsimiseks toetatavate tegevuste rahastamise kord

Lisa 8 Ekspertide hindamislehe vorm määruse § 4 lõike 1 punktis 4 sätestatud tegevuse taotluse hindamiseks

Lisa 9 Paragrahvi 4 lõike 1 punktis 4 nimetatud tegevuse aruandluse vorm

Lisa 10 Paragrahv 4 lõike 1 punktis 7 nimetatud tegevuse elluviimise taotleja enesehindamise vorm

Lisa 11 Sotsiaalkindlustusameti paragrahv 4 lõike 1 punktis 7 nimetatud tegevuse vastavushindamise vorm